Մեծարյալի կյանքին և գործունեությանն անդրադարձավ Երևանի թատրոնի և կինոյի պետական ինստիտուտի ռեկտոր տիար Դավիթ Մուրադյանը` շեշտելով, որ Քշիշտոֆ Զանուսսին ժամանակակից կինոյի փիլիսոփաներից է. մի մարդ, ով հավատում է հավիտենական արժեքներին և իր արվեստի միջոցով քարոզում դրանք: Նա կարևորեց նաև այն ջերմ և բարեկամական կապերը, որոնք լեհ կինոռեժիսորն ունի Հայաստանի և հայ մշակույթի հետ` մասնավորապես խոսելով մեծարյալի և 20-րդ դարի խոշորագույն հայ կինոռեժիսոր Սերգեյ Փարաջանովի մտերմիկ հարաբերությունների և վերջինիս արվեստի տարածման գործում նրա անգնահատելի ավանդի մասին: